Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: „(1) Az államháztartás pénzügyi információs rendszeréről, az államháztartás alrendszereinek tervezési, beszámolási és adatszolgáltatási kötelezettségéről, valamint a központi költségvetés végrehajtásával kapcsolatos egyes kérdésekről szóló, módosított 158/1995. (XII. 26.) Korm. rendelet (a továbbiakban: Korm. rendelet) 20. §-ának (3)—(4)
Paragraph Index: 545

(2) A rendelet 10. §-ának (3) bekezdése helyébe a következő rendelkezés lép: „(3) Az államháztartás alrendszereinek bankszámla-vezetési, pénzellátási, előirányzat-felhasználási, költségvetési befizetési és letéti kezelési, valamint kötelezettségvállalás bejelentési rendjéről szóló 211/1996. (XII. 23.) Korm. rendelet (a továbbiakban: R.) 19. §-ának (1) és (4) bekezdésében foglalt, a havi előirányzat-felhasználási keret megállapítására és korrekciójára vonatkozó, adatközlésre e rendelet 6/a) számú mellékletében meghatározott formátumú adatlapot kell használni. Az adatlap tartalmazza a fejezethez tartozó kincstári költségvetéssel rendelkező ügyfelek részére időarányosan nyitandó előirányzat-fel- 1998/1. szám használási keret számított összegét, a köztartozások miatti zárolt keret összegét, a keret nyitásnál figyelembevételre kerülő fejezeti korrekció összegét, a kiutalandó (korrigált) keret összegét. A Kincstár központ a Kincstár elnöke által tárgyévre kiadott Naptári rend szerinti időpontokban az adatlap 2 példányának megküldésével tájékoztatja a felügyeleti szervet, a felügyelete alá tartozó költségvetési szervek részére megnyitandó havi előirányzat-felhasználási keretek összegéről. A felügyeleti szerv minden esetben 1 példányban, a Naptári rend szerinti időpontokban köteles visszaküldeni az adatlapot, amelyen a megfelelő rovatok kitöltésével tájékoztatja a Kincstár központját az egyes költségvetési szervek közötti korrekciós igényéről. Ugyanezen Korm. rendelet 27. §-ában meghatározott, a társadalombiztosítási költségvetési szervek működésére megnyitásra kerülő előirányzat-felhasználási keret megállapítására vonatkozó adatközlésre e rendelet 6/b) számú mellékletében meghatározott formátumú adatlapot kell használni. Az adatlap tartalmazza a társadalombiztosítási költségvetési szerv ÁHT-azonosítóját, számlaszámát, megnevezését, és a megnyitandó havi keret összegét.”

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes